رومانی

رومانی (رومانیایی جه: România) اتا کشور هسته که اروپای ِجنوب‌شرقی دله دَره. ونه نیشتنگا (=پایتخت) نوم بخارست هسته. رومانی غرب جه مجارستون و صربستون، شمال‌شرقی و شرق جه مولداوی و اوکراین و جنوب جه بلغارستون ره وَر خانّه.

رومانی ِگَتی (=مساحت) ۲۳۸،۴۰۰ کیلومتر مربع جه اروپای اتحادیه‌ی ِنهمین گت ِکشور هسته و ۱۹ میلیون جمعیت جه اروپای اتحادیه دله هفتمین جمعیت ره دانّه. 

این کشور ِرسمی زوون رومانیایی هسته و ونه پول ِیکا قدیم جه لئو بی‌یه و اسا یورو ونه جا ره دَر گَنّه. رومانی ِمردم ویشته مسیحیت ِپه‌روو هستنه که حدوداً ۸۷ درصد ارتودوکس ِچلّه شِنه.

رومانی ِمردم اتا جوگی ِقوم ِتیر و تِبار جه هَستنه که ونه نوم داچیا بی‌یه. این قوم ِآدِمون و رومی‌ها جه وَصلِت هاکِردنه و رومانیایی  ِتیره ره بِساتنه. وشون ِزوون هم ایتالیایی جه نزدیکه.

سال ۱۹۴۴ میلادی رومانی ِکشور ره شوروی ِسرخ ارتش اشغال هاکِرده و تا سال ۱۹۵۸ وه ره داشته. این گادِر شوروی اتا کمونیسمی حکومِت ره رومانی دله بِساته و اَی شه کشور جه بریم بِمو. این کمونیستی حکومِت میون ۱۹۴۵ تا ۱۹۸۹ رومانی دله دَیی‌یه و این چـِل سالی اتا دیکتاتورمونا حکومِت بی‌یه.پژوهشنامه تاریخ تمدن اسلامی. دوره: ۴۴، شماره: ۱. مسلمانان رومانی در عصر حاکمیت کمونیست‌ها (۱۹۴۵ ـ ۱۹۸۹م). بازدید: ژوئن ۲۰۱۳.

سال ۱۹۸۹ نیکلای چائوشسکو، رومانی ِکمونیست ِدیکتاتور مردم ِشورش په کنار بورده و مردِم اتّا چن حزبی حکومِت ره ونه جا بیاردنه.نظام آموزشی رومانی. در محشر دات کام، بازدید: ژوئن ۲۰۱۳.این انقلاب ِپه رومانی رُشد هاکِرده و تا دَه سال طول بَکشی‌یه که اتا پول‌دار ِکشور بَواشه.Statistics|Human Development Reports (HDR)|United Nations Development Programme (UNDP). Hdr.undp.org. 7thRetrieved on 2010-08-21. رومانی ۲۹ مارس ۲۰۰۴ ناتو و  ۱ ژانویه ۲۰۰۷ اروپای اتحادیه دله عضو بیّه.

 مردِمون 

سال ۲۰۱۱ آمار گاتِنه که رومانی ِجمعیت اون سال ۱۹٬۰۴۳٬۷۶۷ نفر بی‌یه.داده‌های آماری رومانی، بازدید: ژوئن ۲۰۱۳. این کشور اون منطقه‌ی ِبقیه کشورون واری زادوولد ِمنفی رُشد جه دیم‌به‌دیم هَسته و ونه جمعیت دَر کم وانه. اکتبر ۲۰۱۱ رومانیایی‌تِبارون ۸۸٫۶ درصد، مجارون ۶٫۵ درصد و جوگیون ۳٫۲ درصد ره تشکیل دانه. رومانی اتا سکولار ِکشور هسته و رسمی دین نِدانّه ولی ونه جمعیت ِاکثریت مسیحیت ِپه‌روو هَستنه. سرشماری سال ۲۰۰۲ میلادی گاته ۸۶٫۷ درصد شه ره مسیحی ارتودکس دونّه.

 کشوری تقسیمات 
 ناحیه‌ئونناحیه ۱ناحیه ۲ناحیه ۳ناحیه ۴center|200px|رومانی نقشهمنطقه‌هاشمال غربوسطشمال شرقجنوب شرقجنوببخارست-ایلفوفجنوب غربغربهابیهور
بیستریتسا-نسئود
کلوژ
مارامورش
ساتو ماره
سلاژآلبا
براشوو
کوواسنا
هارگیتا
مورش
سیبیوباکائو
بوتوشانی
یاشی
نامس
سوچاوا
واسلوئیبرئیلا
بوزائو
کونستانسا
گالاتسی
تولچا
ورانچاارجش
کالاراشی
دمبوویتسا
جورجی
ایالومیتسا
پراهووا
تلئورمانبخارست(نیشتنگا)
ایلفوودولژ
گورژ
مهدینتسی
اولت
ولچاآراد
کاراش-سورین
هوندوارا
تیمیش

 پانویس 

 منابع 

 انگلیسی ویکی‌پدیا


رج:جوگی
رج:اروپا اتحادیه
رج:اروپا کشورون
رج:ناتو